Οι προφήτες Ησαΐας και Ιερεμίας, Μουσείο Bode, Γερμανία, Βερολίνο.Οι προφήτες Ησαΐας και Ιερεμίας, Μουσείο Bode, Γερμανία, Βερολίνο.
Ο **προφήτης** είναι ένας άνθρωπος που δηλώνει ότι έχει επικοινωνήσει μαζί του το υπερφυσικό ή το θεϊκό και το έθεσε ως μεσολάβηση με την ανθρωπότητα, μεταφέροντας τη νέα γνώση από την υπερφυσική ή θεϊκή οντότητα στους άλλους ανθρώπους. Το μήνυμα που μεταφέρει ο προφήτης ονομάζεται προφητεία.

Θρησκείες
---------

### Χριστιανισμός

#### Παλαιά Διαθήκη

Στη Βίβλο, η εβραϊκή λέξη *ναβί΄* (näbî΄) είναι η κύρια λέξη που αποδίδεται «προφήτης» και δηλώνει εκείνον που διακηρύττει ή αναγγέλει, τον διαγγελέα. Προέρχεται από το ρήμα *ναβού* (năbū) που σημαίνει «αναγγέλω, διαλαλώ διακηρύττοντας ή αναγγέλοντας». Οι προφήτες έζησαν στους χρόνους της Παλαιάς Διαθήκης και θεωρείται ότι μετέφεραν το θέλημα του Θεού στους ανθρώπους και προετοίμαζαν τον λαό για τον ερχομό του Μεσσία. Μεγάλοι Προφήτες θεωρούνται ο Ησαΐας, ο Ιερεμίας, ο Ιεζεκιήλ, ο Δανιήλ και ο Ηλίας. Υπήρχαν ακόμα και δώδεκα μικροί προφήτες, βιβλία των οποίων συμπεριλαμβάνονται στην Παλαιά Διαθήκη: Ωσηέ, Αμώς, Μιχαίας, Ιωήλ, Οβδιού, Ιωνάς, Ναούμ, Αββακούμ, Σοφονίας, Αγγαίος, Ζαχαρίας και Μαλαχίας. *Μεγάλοι (Μείζονες)* αποκαλούνται διότι τα έργα που έγραψαν είναι εκτενέστερα των άλλων, που καλούνται *Μικροί (Ελάσσονες)*· οι προφήτες Ηλίας, Σαμουήλ, Ελισαίος, Ιωάννης ο *Πρόδρομος* δεν έχουν γράψει βιβλίο. Ο Βαρούχ (μαθητής του Ιερεμία) έχει γράψει βιβλίο της Π. Διαθήκης, αλλά δεν συγκαταλέγεται μεταξύ των προφητών. Ο Δαβίδ ήταν και βασιλιάς του Ισραήλ και έγραψε τους *Ψαλμούς*. Οι περισσότεροι από αυτούς ήταν προσωπικότητες και είχαν ενεργή συμμετοχή σε ζητήματα της πολιτείας.

Η λέξη προφήτης του πρωτότυπου ελληνικού κειμένου σημαίνει κατά κυριολεξία «αυτός που μιλάει ενώπιον ή μπροστά σε (πρό και φημί)». 

Ο Προφήτης Μιχαίας, ένας απο τους 12 μικρούς προφήτες της Παλαιάς ΔιαθήκηςΟ Προφήτης Μιχαίας, ένας απο τους 12 μικρούς προφήτες της Παλαιάς Διαθήκης
#### Καινή Διαθήκη

Στην Καινή Διαθήκη ο Ιησούς Χριστός αποκαλείται «Προφήτης». (Λουκάς 7:14-16· Ιωάννης 4:16-19· Πράξεις 3:19-26) Στη χριστιανική εκκλησία του 1ου αιώνα υπήρχαν δύο είδη προφητών:

1. Οι προφήτες με το ελεύθερο προφητικό χάρισμα και
2. Η τάξη των προφητών, που ήταν μια χειροτονημένη ομάδα, με ειδικές εκκλησιαστικές λειτουργίες.

Ορισμένα θρησκεύματα πιστεύουν ότι η ικανότητα προφητείας εξακολουθεί να υφίσταται στη σύγχρονη εποχή. Στην Ορθόδοξη εκκλησία σύγχρονοι προφήτες υπήρξαν ο Κοσμάς ο Αιτωλός και ο Όσιος Νείλος. Μεταξύ των μελών των Πεντηκοστιανών εκκλησιών θεωρείται ότι υφίσταται ως ένα από τα ενεργά χαρίσματα του Αγίου Πνεύματος.

Παραπομπές
----------

1. ↑  «prophet». *The Free Dictionary*. .
2. ↑  «Definition of PROPHET». *mw1.m-w.com*. Αρχειοθετήθηκε από το πρωτότυπο στις 28 Ιουνίου 2012. Ανακτήθηκε στις 10 Αυγούστου 2016.
3. ↑  Η Ζωή και το Έργο του Ιερομάρτυρος, Εθνομάρτυρος και Ισαποστόλου Κοσμά του Αιτωλού, στον ιστότοπο του Ορθόδοξου ιεραποστολικού συνδέσμου Άγιος Κοσμάς ο Αιτωλός
4. ↑  Ο όσιος Νείλος και οι Προφητείες του Αρχειοθετήθηκε 2008-05-03 στο Wayback Machine. στον ιστότοπο του Ιερού Ναού Ζωοδόχου Πηγής Βαρειάς Μυτιλήνης Αρχειοθετήθηκε 2007-10-18 στο Wayback Machine..

Δείτε επίσης
------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **προφήτης**  |

* Προφήτης (όπερα)

Βιβλιογραφία
------------

* *Εκκλησιαστική Ιστορία* Τόμ. Α΄ τού Βλασίου Ιω. Φειδά, (2η έκδοση 1994).
* Merill F. Unger, *Unger's Bible Dictionary*, Moody Press, (20ή έκδοση, 1974).
* Μiltiades Isaac Nomides, *Kahrié-Djami: Mosaïques et fresques de l' Église du couvent de Chora*. Σύνδεσμος των εν Αθήναις Μεγαλοσχολιτών, Αθήνα 1995.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85107528
* GND: 4047487-2
* BNF: cb11934619h (data)
* NKC: ph162848

 |

 |